شەفەق
نیوز/ ریخریاگ لووتکە ک پەیوەندیدارە وە باوەتەیل ئاوارە وپەنابەرەیل، ئمڕوو شەممە،
وت بیسەروشوینی ٦٠ پەنابەر کورد لەوەر پەککەفتنیان نزیک دوورگەیگ یۆنانی راس نییە،
و دووپات کرد ک لەلای پاسەوانەیل سنوور یۆنان دەسگیر کریانە.
ریخریایەگە
لە بەیاننامیگ رەسیە ئاژانس شەفەق نیوز وت: خەوەریگ بڵاو بوی ک گوایە ٦٠ پەنابەر کورد
٢٣ بەلەمی لە ١٣ی ئاب لە تورکیا وەرەو ئەوروپا روی کردنە، و لە ١٧ی ئاب بەلەمەگە پەکی
کەفتیە، و دیاری کرد ک ناچار بوینە لە دوورگەی کەسیرای یۆنانی بوسیەن، و پاسەوان
سنوور یۆنان دەسگیریان کردیە.
بەیاننامەگە
وتیش: لەو مەوقە خەوەریگ لە بیسەروشوینی بڕیگ پەنابەر لە کەسەیل ناو ئەو بەلەمە بڵاو
بویە باوجی دویای چەودیریکردن نوینەرەیل ریخریایەگە لە یۆنان دەرکەفت ک هویچ کەسیگ
بیسەروشوین نییە، و گشتیان لەلای پاسەوان سنووری گیریانە.
ریخریایەگە
دیاری کرد ک وەزیر پەنابەنرەیل یۆنانی دووپات کرد ک ئەو پەنابەرەیلە ک وە ماوەی دوو
رووژ گوزەشتە رەسینە دوورگەی کەسیرا ئەوەسا ئەرا کەمپ بەسیاگ ئۆمیگا لیزا بریەن ک
١٥ کیلومەتر لە ئەسینای پایتەخت دویرە، و دیاری کرد ک دویای توومارکردن ناویان تا ماوەی
٤٠ رووژ مینن، ئیجا خریەنە کەمپیگ واز.
لووتکە
وتیش: هەرچەن بڕیاریگ ناودەوڵەتی ئەرا گلەوداین پەنابەرەیل هەس، باوجی ریخریایەگە رەنج
دەێد تا گلیان نەیەن، و  دیاری کرد ک چوینکە
لێکوڵینەوە وەرد پەنابەرەیل کریەێد ئەوەسە ک  نیەتویەنن مۆبایل وەکار بارن تا دویای تەواوبوین
لێکوڵینەوە و بردنیان ئەرا کامپیگ واز.
